The Greatest American Hero

The Greatest American Hero (conosùa in Itałia come Ralph supermaxieroe e in Braziłe come Super-Herói Americano) ła ze na serie tełeviziva produzesta inte i Stati Unìi e trazmetesta par ła prima volta da'l 1981 a'l 1983 so'l canałe ABC. In Itałia ła za stà trazmesa so Canale 5 e drioman so Italia 1.

El tełefilm el ze na comedia so suparaeroi. Ła serie ła ze tìpega de'l stiłe de'l produtor Stephen J. Cannell, in cui ła trama ła ze segondaria a łe rełasion intrà i parsonazi. El mecanizmo de'l tełefilm l'è bazà so łe dificoltà de tre parsone comùni che łe vive aventure da supareroe inte'l mondo reałe.

 Trama 
Ralph Henley (e no Hinkley: 'sto conjome el ze stà scansà in cuanto el gera cueło de cołù che'l ga ferìo el Presidente dei Stati Unìi  Ronald Reagan) el ze un comune insenjante che'l reseve da i estraterestri un costume spesiałe da'l cołor roso vivo che'l ghe fornise abiłità suparòmane. Ralph anpo', abiando zmarìo el manuàłe de istrusion fornìo co el costume, no'l riese a inparar a doparar el costume coretamente e el ga da proarghe co tentadìvi, deventando un supareroe asè inbalsamà. A jutarlo de scondon, inte ła só mision a'l servìsio de ła łeze, l'azente de l'FBI Bill Maxwell e ła só moroza, po' mujer, Pam Davidson.

Epizodi
Stajón Epizodi Prima TV orizenałe Prima TV Italia Prima stajon 9 1981 Segonda stajon 22 1982 Tersa stajon 14 1983

 Parsonazi e intèrpreti
Ła parte de'l protagonista Ralph Henley ła ze stà intarpretada da William Katt, Bill Maxwell interpretà da Robert Culp, e Connie Sellecca ła ga intarpretà Pam Davidson.

 Sigla 
Ła sigla inisiałe Believe It or Not ła ze cantà da Joey Scarbury. Ła canson ła ze deventàda asé famoza durando ła serie. Ła gà debutà in clasifega inte ła Top 40 de ła mericana Billboard Hot 100 el 9 majo 1981, razonzendo ła segonda pozision inte ła setemana da'l 15 a'l 22 agosto, restando in clasifega par ben 18 setemane inte łe prime cuaranta pozision. El toco el ze ndà anca in sìma a ła clasifega Record World Chart.

 Òpare corełàe 

 Greatest American Hero 
Inte'l 1986 A se gà proà rełansàr ła serie, ma cualméntre el protagonista William Katt no'l ga vołesto pì intarpretàr el parsonazo, ła protagonista ła ze deventada Mary Ellen Stuart, visin a tuto el resto de'l cast orizenałe. A ze nasesto cusì The Greatest American Heroine, A ze stà reałizà un pilot direto da Tony Mordente e scrito da Babs Greyhosky che parò no'l ze stà seguìo da na stazon tełeiziva e el projeto el ze parigołà. 'Sto epizodio ło se pol comuncue consiarar come ùltemo capitoło de l'istòria, indove ch'A se asiste a un ideàl pasajo de consenje tra el vecio protagonista e ła nova eroina.
El pilot el ze stà trazemtesto sòło che da tv minori e presto el ze stà dezmentegà.

Ła trama ła vedeva Bill contarghe a un rezistrador łe aventure visùe co Ralph fin a'l dì inte'l cuało, durando el salvatazo de na toza, Ralph el vien vedesto da tuti e el Presidente dei Stati Unìi d'America el ło dichiara "El pì grando eroe american". Ła fama e łe conparse tełevizive parò łe ghe inpedìse l'anonemà vołesto dai estraterestri e anca el raporto co Pam el se deteriora; i do i vien rapìi dai ałieni che i ghe dize a Ralph de darghe el costume a n'altro "portatór" par conbáater el mal. Co el costume el venjarà cedùo i ałieni i farà sì che'l mondo el se desemntega de Ralph, de Pam, Bill e de łe só aventure.

Daspò algune reserche i cata Holly Hathaway, na insenjante ełementàr, che ła ciapa ła caratarìsteghe de fiłantropìzmo e bontà domandàe dai ałieni. Bill el se trovarà  riłutante a doverle far da istrutor e po' in cùbia co eła el afrontarà un novo cazo. A ła fine łe só pìtime so'l łaorarghe co na dona el desparise e A taca el nòvo sodałìsio.

 Altre òpare 
Editi da ła "Catastrophic Comics", direta da'l steso William Katt, inte'l 2008 A ze stà publegà tre albi a fumeti so ła serie The Greatest American Hero anbientà inte'l 2008.[2]

Na serie de 6 web-epizodi co protagonisti un novo Ralph, na nova Pam e un novo Bill (fiancài da na cheerleader anca wła in costume) ła ze stà reałizà inte'l 2009 e ła reciapa i temi de'l tełefilm.

Inte'l 2008 A gera stà anunsià anca un adatamento sinematografego de ła serie. Rimandà e programà cuindi par el 2013 co ła rezìa de Stephen Herek e ła senejadura de Chris Matheson e Ryan Rowe[3][4], de'l film, drioman, no A se gà pì avùo notìsia.

 Influensa culturałe 

Note

Categoria:Sèrie televixive de la ABC